आदिपर्व

आदि पर्व हिन्दू धर्मया ग्रन्थ महाभारतया दकलय् न्हापांगु पर्व ख। थ्व पर्वया प्रारम्भय् महाभारतया पर्व, उपपर्व व थुमिगु विषयतेगु संक्षिप्त संग्रह बियातःगु दु। थुकिलि सर्वप्रथम महर्षि उत्तंगया महात्म्य, भृगुवंशया विस्तार, नागतेगु वंश, कद्रू व विनताया बाखँ, देव-दानवतेगु समुद्र मन्थन, जनमेजयया सर्पसत्रया सूचं, व्यास आदिया उत्पत्ति, द्यःतेगु अंशावतरण, दुष्यन्त-शकुन्तलाया बाखँ, भरतया चरित्र, ययातिया चरित्रया वर्णन, शान्तनु व गंगाया बाखँ, महर्षि वसिष्ठ द्वारा श्रापित वसुया भीष्मया रुपय् जन्म, भीष्म प्रतिज्ञा, कौरव तथा पाण्डवतेगु उत्पत्ति, लाक्षागृहया वृत्तान्त, हिडिम्बया वध व हिडिम्बाया इहिपा, बकासुरया वध, धृष्टद्युम्न व द्रौपदीया उत्पत्ति, द्रौपदी-स्वयंवर व इहिपा, पाण्डवतेगु हस्तिनापुरय् आगमन, सुन्द-उपसुन्दया बाखँ, नियम भंगया कारण अर्जुनया वनवास, सुभद्राहरण व विवाह, खाण्डव वनया दहन व इन्द्रप्रस्थया स्थापना वर्णित दु।

संयोजन
आदिपर्वय् कूल १९पू उप-पर्व दु। थ्व पर्वया उप-पर्वत थ्व कथं दु-

 अनुक्रमणिका पर्व
 पर्वसंग्रह पर्व
 पौष्य पर्व
 पौलोम पर्व
 आस्तीक पर्व
 अंशावतार पर्व
 सम्भाव पर्व
 जतुगृह पर्व
 हिडिम्बवध पर्व
 बकवध पर्व
 चैत्ररथ पर्व
 स्वयंवर पर्व
 वैवाहिक पर्व
 विदुरागमन राज्यलम्भ पर्व
 अर्जुनवनवास पर्व
 सुभद्राहरण पर्व
 हरणाहरण पर्व
 खाण्डवदाह पर्व
 मयदर्शन पर्व। 

</div>

स्वयादिसँ
 महाभारत

पुचः: महाभारत